Henrik Printz

Karl Henrik Oppegaard Printz (født 15. september 1888 i Kristiania, død 31. mars 1978 samme sted) var en norsk professor i botanikk.Henrik Printz i Norsk biografisk leksikon.

Etter examen artium 1907 og hovedfag på avhandlingen Kristianiatraktens protococcideer i 1913, ble han konservator og bestyrer av de botaniske samlinger ved Det Kongelige Norske Videnskabers Selskab oppe i Trondheim.  I 1914 undertok han en studiereise til Asia og ble dr.philos. 1921 på avhandlingen The vegetation of the Siberian-Mongolian frontiers.   Han mottok i 1924 H.M. Kongens gullmedalje for avhandlingen Die Algenvegetation des Trondheimsfjordes. Fra 1925 var han professor i botanikk ved Norges landbrukshøgskole like sør for Oslo, kun avbrutt av årene 1942 til 1945 da han var professor ved Universitetet i Oslo.  Fra 1949 til 1958 var han ved det nye Institutt for Tang og Tare.

Han var sønn av inspektør Karl Fredrik Printz (1865–1945) og Hilda Mathilde Oppegaard (1864–1938). Karl giftet seg i 1914 med Svanhild Jacobsen (1893–1955) og i 1956 med Ebba Erika Jensen (1900–87).
 Utgivelser 




''Se digitaliserte utgaver hos Nasjonalbiblioteket
 Referanser 

 Eksterne lenker 

Arkivet Henrik Printz finnes ved NTNU Universitetsbiblioteket og består av papirer i forbindelse med hans arbeid med tang- og tareforskning.

Kategori:Norske botanikkprofessorer
Kategori:Professorer ved Norges landbrukshøgskole
Kategori:Personer fra Oslo
Kategori:Medlemmer av Det Norske Videnskaps-Akademi